ગીરગઢડા તાલુકાના ખિલાવડ ગામ નજીક જંગલ બોર્ડરથી તદ્દન નજીક રેવન્યુ વિસ્તારમાં અરજણભાઇ ગભાભાઇ બારૈયાની વાડીમાં એક પ્લાસ્ટીકની બેગમાં સિંહબાળનો મૃતદેહ પડ્યો હોવાની બાતમી વનવિભાગના અધિકારીને મળતા જશાધાર રેન્જ ઓફીસનો સ્ટાફ કાફલા સાથે ઘટના સ્થળે પહોચી ગયેલ અને વાડીમાં તપાસ કરતા પ્લાસ્ટીકની બેગ મળી આવેલ અને બેગ ખોલતા સિંહબાળનો મૃતદેહ મળી આવતા તાત્કાલીક વનવિભાગે વાડી માલિકની શોધખોળ શરૂ કરેલ પરંતુ વાડી માલીક તેમના ઘરેથી ગાયબ થઈ જતા વનવિભાગે સિંહબાળનો મૃતદેહ સ્થળ પરથી મળી આવેલ તે સ્થળ પર વનવિભાગ સ્ટાફને ગોઠવી આવેલ અને એફએસએલને જાણ કરતા સવારે એફએસએલની ટીમ પણ તપાસ અર્થે આવ્યા બાદ સિંહબાળના મૃતદેહને જશાધાર એનીમલ કેર સેન્ટર ખાતે પીએમ માટે ખસેડવામા આવેલ.